ระเบียบกระทรวงแรงงานระเบียบกระทรวงแรงงานว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๙ โดยที่เป็นการสมควรปรับปรุงระเบียบกระทรวงแรงงานและสวัสดิการสังคมว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศ พ.ศ.๒๕๔๒ เพื่อให้เป็นประโยชน์แก่คนหางาน โดยการขยายความคุ้มครองและเพิ่มสิทธิประโยชน์และให้สอดคล้องกับมาตรา ๕๓ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗อาศัยอำนาจตามความในมาตรา๕ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗ และมาตรา ๕๓ แห่งพระราชบัญญัติจัดหางานและคุ้มครองคนหางาน พ.ศ.๒๕๒๘ รัฐมนตรีว่าการกระทรวงแรงงานจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงแรงงานว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศ พ.ศ.๒๕๔๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกระทรวงแรงงานและสวัสดิการสังคมว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศ พ.ศ.๒๕๔๒บรรดาระเบียบหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้กองทุน หมายความว่า กองทุนเพื่อช่วยเหลือคนหางานไปทำงานในต่างประเทศสมาชิกกองทุน หมายความว่า คนหางานซึ่งตนเองหรือนายจ้างหรือผู้รับอนุญาตจัดหางานเพื่อไปทำงานในต่างประเทศได้ส่งเงินเข้ากองทุนประสบอันตราย หมายความว่า การที่สมาชิกกองทุนได้รับอันตรายแก่ชีวิตร่างกาย หรือผลกระทบทางจิตใจ ทั้งนี้ การได้รับอันตรายต้องมิได้เกิดจากการที่สมาชิกกองทุนเป็นผู้ก่อให้เกิดขึ้นเนื่องมาจากการกระทำอันกฎหมายบัญญัติเป็นความผิดพิการ หมายความว่า การสูญเสียอวัยวะที่เห็นได้อย่างชัดเจนหรือกรณีที่แพทย์วินิจฉัยแล้วว่ามีความบกพร่องทางจิตใจทุพพลภาพ หมายความว่า การสูญเสียสมรรถภาพของอวัยวะหรือของร่างกายหรือสูญเสียสภาวะปกติของจิตใจจนประกอบกรณีกิจตามปกติไม่ได้เกินยี่สิบวันโดยการวินิจฉัยของแพทย์อธิบดี หมายความว่า อธิบดีกรมการจัดหางานข้อ๕ ให้จ่ายเงินจากกองทุนในกิจการต่าง ๆดังต่อไปนี้(๑) จัดการให้สมาชิกกองทุนซึ่งถูกทอดทิ้งอยู่ในต่างประเทศได้เดินทางกลับประเทศไทยจนถึงภูมิลำเนาซึ่งมีค่าใช้จ่าย ดังนี้(ก) ค่าพาหนะ ค่าที่พัก ค่าอาหาร ค่ารักษาพยาบาล และค่าใช้จ่ายอื่นที่จำเป็น(ข)ค่าใช้จ่ายของเจ้าหน้าที่ในการจัดการให้สมาชิกกองทุนเดินทางกลับประเทศไทยจนถึงภูมิลำเนาให้กระทำได้ในกรณีที่จำเป็น(ค) เงินชดเชยค่าใช้จ่ายแก่ผู้รับอนุญาตจัดหางานที่ได้รับอนุมัติจากอธิบดี ตามมาตรา๔๑ และมาตรา ๔๒ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๒)ให้การสงเคราะห์แก่สมาชิกกองทุนซึ่งไปหรือจะไปทำงานในต่างประเทศหรือทายาทโดยธรรมของสมาชิกของกองทุนตามที่บัญญัติไว้ในประมวลกฎหมายแพ่งและพาณิชย์ซึ่งมีค่าใช้จ่ายและหรือเงินสงเคราะห์ ดังนี้(ก)เงินสงเคราะห์เป็นค่ารักษาพยาบาลกรณีสมาชิกกองทุนประสบอันตรายก่อนไปทำงานในต่างประเทศหรือประสบอันตรายในต่างประเทศ(ข) เงินสงเคราะห์กรณีสมาชิกกองทุนต้องเดินทางกลับประเทศไทยเพราะถูกเลิกจ้างโดยมีสาเหตุมาจากการประสบอันตรายและเข้ารับการรักษาตัวในโรงพยาบาลในต่างประเทศ(ค) เงินสงเคราะห์กรณีสมาชิกกองทุนประสบอันตรายจนพิการหรือทุพพลภาพในระหว่างที่เป็นสมาชิกกองทุนไม่ว่าเหตุการณ์ที่ก่อให้เกิดอันตรายจะเกิดขึ้นในประเทศไทยหรือต่างประเทศ(ง) ค่าพาหนะ ค่าที่พัก ค่าอาหาร ค่ารักษาพยาบาลและค่าใช้จ่ายอื่นที่จำเป็นให้แก่สมาชิกกองทุนระหว่างที่อยู่ในต่างประเทศกรณีประสบปัญหาในต่างประเทศ ได้แก่ รอการเข้าทำงานใหม่ รอการส่งกลับประเทศไทย รอการดำเนินคดีเป็นเหตุให้สูญเสียรายได้จากการทำงาน หรือกรณีไม่ได้รับความเป็นธรรมจากนายจ้างโดยไม่ใช่ความผิดของสมาชิกกองทุนหรือกรณีอื่นในลักษณะเดียวกัน(จ)เงินสงเคราะห์กรณีสมาชิกกองทุนต้องเดินทางกลับประเทศไทยก่อนสิ้นสุดการเป็นสมาชิกกองทุนเนื่องจากผลการตรวจสุขภาพจากสถานพยาบาลของประเทศนั้น พบว่าสมาชิกกองทุนเป็นโรคที่ตามข้อบังคับของทางการของประเทศนั้นห้ามมิให้ทำงานในประเทศต่อไป(ฉ)เงินสงเคราะห์กรณีสมาชิกกองทุนประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุนเนื่องจากภัยสงครามหรือปัญหาความไม่สงบหรือจากภัยธรรมชาติหรือเกิดโรคระบาด ซึ่งทางการของประเทศนั้นๆ ประกาศกำหนดแล้ว(ช) ค่าเช่าสถานที่ ค่าสาธารณูปโภคและค่าใช้จ่ายอื่น ๆ รวมทั้งค่าภาษีเท่าที่จำเป็นในการจัดการและการบริหารที่พักฉุกเฉินในต่างประเทศ(ซ) ค่าจ้างทนายความเพื่อต่อสู้คดีกรณีสมาชิกกองทุนถูกดำเนินคดีอาญาในความผิดซึ่งมิใช่เกิดจากการกระทำโดยเจตนาในต่างประเทศหรือสมาชิกกองทุนดำเนินคดีแพ่งแก่นายจ้างเนื่องจากไม่ได้รับความเป็นธรรมจากการทำงานซึ่งเกิดขึ้นระหว่างที่เป็นสมาชิกกองทุน(ฌ)เงินสงเคราะห์ในการจัดการศพและเงินช่วยเหลือเพื่อบรรเทาความเดือดร้อนแก่ทายาทโดยธรรมของสมาชิกกองทุนตามที่บัญญัติไว้ในประมวลกฎหมายแพ่งและพาณิชย์ กรณีประสบอันตรายก่อนไปทำงานในต่างประเทศจนถึงแก่ชีวิตกรณีเสียชีวิตขณะกลับมาประเทศไทยและกรณีเสียชีวิตในต่างประเทศระหว่างที่เป็นสมาชิกกองทุน(๓) การคัดเลือกและทดสอบฝีมือ และการฝึกอบรมคนหางานก่อนจะเดินทางไปทำงานในต่างประเทศซึ่งมีค่าใช้จ่าย ดังนี้(ก) ค่าใช้จ่ายเกี่ยวกับวัสดุอุปกรณ์ ค่าจ้าง ค่าตอบแทนลูกจ้างชั่วคราว ค่าวิทยากรและค่าใช้จ่ายอื่นที่จำเป็นของทางราชการในการคัดเลือกและฝึกอบรมคนหางานก่อนจะเดินทางไปทำงานในต่างประเทศ(ข) ค่าใช้จ่ายเกี่ยวกับวัสดุที่ใช้ในการทดสอบฝีมือคนหางานซึ่งจะไปทำงานในต่างประเทศการขอรับการสนับสนุนค่าใช้จ่ายตาม(ก) และ (ข) นั้น หากได้รับอนุมัติจากเงินงบประมาณจะใช้เงินกองทุนฯ ไม่ได้(๔)ค่าใช้จ่ายที่เกิดขึ้นจากการโอนเงินกองทุนและค่าธรรมเนียมการให้บริการรับ-ส่งเงิน ตามที่ธนาคารเรียกเก็บ(๕) ภายใต้บังคับมาตรา ๕๓ ค่าใช้จ่ายอื่นใดที่เกี่ยวกับการช่วยเหลือคนหางานไปทำงานในต่างประเทศที่มิได้กำหนดไว้ในระเบียบนี้หากมีความจำเป็นและมีเหตุอันสมควร ให้อธิบดีมีอำนาจสั่งจ่ายเงินกองทุนเพื่อให้การสงเคราะห์แก่สมาชิกกองทุนได้โดยคำแนะนำของคณะกรรมการกองทุนเพื่อช่วยเหลือคนหางานไปทำงานในต่างประเทศข้อ๖ ให้อธิบดีเป็นผู้รักษาการตามระเบียบนี้ประกาศ ณ วันที่ ๒๘มีนาคม พ.ศ. ๒๕๔๙สมศักดิ์ เทพสุทินรัฐมนตรีว่าการกระทรวงแรงงานวิภา/ผู้จัดทำ๑๓ มีนาคม ๒๕๕๕[๑] ราชกิจจานุเบกษาเล่ม ๑๒๓/ตอนที่ ๔๔ ง/หน้า ๒๖/๒๗ เมษายน ๒๕๔๙